Izvor: Hrvatske vode

Predsjednica kninskog HDZ-a i bivša gradonačelnica toga grada Josipa Rimac imenovana je danas državnom tajnicom u Ministarstvu uprave, potvrđeno je iz HDZ-a.

Na tu dužnost imenovana je na zatvorenom dijelu današnje sjednice hrvatske Vlade, nakon što se po kuloarima mjesecima i najavljivalo da će dobiti posao u ministarstvu Lovre Kuščevića.

"Njezino imenovanje je očekivano, jer Josipa Rimac je kvalitetan HDZ-ov kadar i sigurno će i u ovom poslu dati svoj veliki obol", kazao nam predsjednik HDZ-a Šibensko-kninske županije Nediljko Dujić.

Kratkom izjavom, nova državna tajnica Josipa Rimac portalu Šibenik.in potvrdila je imenovanje. "Vjerujem da će mi iskustvo stečeno dugogodišnjim radom u lokalnoj samoupravi, kao i vrijeme provedeno na čelu HDZ-ova odbora za lokalnu i regionalnu samoupravu, biti od velike koristi da kao državna tajnica mogu doprinijeti jačanju jedinica lokalne i regionalne samouprave", izjavila je nova državna tajnica.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.